Anlægsbevilling til udvidelse af Naturbørnehaven i Ulstrup. 
Sagsfremstilling 
13.                 Anlægsbevilling til udvidelse af Naturbørnehaven i Ulstrup. - Åbent 
  
  
SAGENS INDHOLD 
Byrådet besluttede i Budget 2016-19 at nedlægge Ulstrup Børnehave fra august 2016. I forlængelse heraf skal 
Byrådet i denne sag behandle skitseforslag og tage stilling til anlægsbevilling til udvidelse af Naturbørnehaven i 
Ulstrup.  
  
Baggrunden for beslutningen om at nedlægge Ulstrup Børnehave og dermed justering af pasningskapaciteten i 
Ulstrup er, at ”Pladsanalysen 2016-19” viser et kommende overskud af pladser på 3-6 års området i [adresse]. 
Overskuddet af pladser stiger fra 17 pladser i 2015 til 21 pladser i 2019. [adresse] har aktuelt en normering 
på 36 børnehavebørn.  
  
Når Ulstrup Børnehave nedlægges, er der behov for etablering af ca. 20 pladser på 3-6 års området i [adresse]. Til 
bygningsmæssige tilpasninger af Naturbørnehaven i Ulstrup afsatte Byrådet 1.350.000 kr. i Budget 2016-19. 
Anlægsbudgettet skal anvendes til garderober, børnetoiletter og aktivitetsrum. Der skal også anvendes et mindre 
beløb til opgradering af Naturbørnehavens udearealer. 
  
Ejendomscentret og rådgiver Kærsgaard & Andersen har i samarbejde med repræsentanter fra [adresse] i 
Ulstrup og Ulstrup Børnehave udarbejdet et skitseforslag til udvidelse af Naturbørnehaven. Skitseforslaget er vedlagt 
som bilag.  
  
Naturbørnehaven har til huse i to bygninger, der for år tilbage blev forbundet med en forbindelsesgang. Denne 
forbindelsesgang udvides med dette projekt med en tilbygning på ca. 40 m². Løst inventar og garderober med mere 
fra [adresse] genanvendes.  
  
Anlægget planlægges udført i 2. kvartal 2016. De nye lokaler vil være klar til brug efter sommerferien 2016. 
  
Byggeriet udbydes i henhold til Byrådets politik for valg af entrepriseformer i fagentrepriser. 
  
VURDERING 
Børn og Skole vurderer, at en udvidelse af antallet af pladser i [adresse] vil give en tilstrækkelig stor 
 
Byråd 
26. januar 2016 
Sagsnr. 710-2015-
52689 
Dok.nr. 710-2016-
18586 
Sagsbehandler 
DPABS 
  
Tidl. politisk behandling 
BY, 06.10.15, pkt. 144 
Forventet sagsgang 
BS-U, TM-U, ØK, BY 
Lovgrundlag 
  
medarbejdergruppe til at skabe mere fleksibilitet i forbindelse med sygdom, ferie, svingende børnetal mv. og 
dermed også give en bedre pædagogisk og økonomisk bæredygtighed. 
  
Det tætte samarbejde og nærheden mellem Naturbørnehaven og Børnehuset Spiren udvides ved projektet. De to 
institutioner har i dag samme daglige leder. I forbindelse med Budget 2016-19 blev det besluttet, at 
Naturbørnehaven og Børnehuset Spiren fremover betragtes som én enhed. 
  
ØKONOMI 
I Budget 2016-19 er der afsat 1.350.000 kr. til udvidelse af Naturbørnehaven i Ulstrup. Teknik og Kultur søger om en 
anlægsbevilling på 1.350.000 kr. til projektets gennemførelse finansieret af det afsatte rådighedsbeløb i 2016. I tabel 
1 fremgår hovedaktiviteterne i anlægsprojektet. 
  
Tabel 1. Hovedaktiviteter i anlægsprojektet for udvidelse af Naturbørnehaven i Ulstrup 
  
Afhængigt af licitationsresultatet kan der være behov for kvalificering og justering af hovedaktiviteterne indenfor for 
den samlede anlægsramme. 
  
De årlige afledte driftsudgifter er budgetteret til 6.000 kr. i 2016 og 12.000 kr. i 2017 og efterfølgende år. De årlige 
driftsudgifter er indarbejdet i budgettet. 
  
INDDRAGELSE  
Skitseforslaget til udvidelsen af Naturbørnehaven i Ulstrup er udformet i samarbejde med repræsentanter fra 
forældrebestyrelsen, medarbejderrepræsentanter, arbejdsmiljørepræsentant samt ledelse i Thorsø/Ulstrup området. 
  
INDSTILLING 
Direktøren for Teknik og Kultur indstiller til Byrådet: 
  
1. At skitseforslag for udvidelse af Naturbørnehaven i Ulstrup godkendes. 
2. At der godkendes en anlægsbevilling på 1.350.000 kr. til projektets gennemførelse. 
3. At anlægsudgiften finansieres af det afsatte rådighedsbeløb i 2016. 
  
BESLUTNING 
  
Teknik- og Miljøudvalget, 11. januar 2016: 
Fraværende: Ingen 
  
Indstilles godkendt. 
  
Børne- og Skoleudvalget, 13. januar 2016: 
Fraværende: Ingen 
  
Aktivitet 
Beløb 
Håndværkerudgifter 
1.060.000 kr. 
Opgradering af udearealer  
50.000 kr. 
Uforudsete udgifter 
100.000 kr. 
Intern bygherrerådgivning 
20.000 kr. 
Rådgiverhonorar 
100.000 kr. 
Ellen Christensen 
20.000 kr. 
Estimerede anlægsudgifter i 
alt 
1.350.000 kr. 
Indstilles godkendt. 
  
Økonomiudvalget, 18. januar 2016: 
Fraværende: Hans Klausen 
  
Indstilles godkendt. 
  
Bilag 
  
  
  
  
Byråd, 26. januar 2016: 
Fraværende: Ragnar Kristensen 
  
Godkendt. 
Naturbørnehave i Ulstrup - Skitseforslag 151127 
710-2015-340312 
